CELEX: C2007/283/13
Language: sk
Date: 2007-11-24 00:00:00
Title: Vec C-384/07: Návrh na začatie prejudiciálneho konania, ktorý podal Verwaltungsgerichtshof (Rakúsko) 13. augusta 2007 – Wienstrom GmbH/Bundesminister für Wirtschaft und Arbeit

24.11.2007   
            
            
               SK
            
            
               Úradný vestník Európskej únie
            
            
               C 283/8
            
         Návrh na začatie prejudiciálneho konania, ktorý podal Verwaltungsgerichtshof (Rakúsko) 13. augusta 2007 – Wienstrom GmbH/Bundesminister für Wirtschaft und Arbeit
   (Vec C-384/07)
   (2007/C 283/13)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Verwaltungsgerichtshof
   Účastníci konania pred vnútroštátnym súdom
   
      Navrhovateľka: Wienstrom GmbH
   
      Odporca: Bundesminister für Wirtschaft und Arbeit
   Prejudiciálne otázky
   
               1.
            
            
               Vyžaduje zohľadnenie poslednej vety článku 88 ods. 3 ES, aby vnútroštátny súd vylúčil s odkazom na toto ustanovenie poskytovanie ďalšej pomoci, na ktorú má príjemca v zásade nárok podľa vnútroštátneho práva, hoci Komisia na jednej strane s poľutovaním zistila, že pomoc nebola oznámená, neprijala však ani negatívne rozhodnutie v zmysle článku 4 ods. 2, ani žiadne opatrenie v zmysle článku 14 nariadenia Rady (ES) č. 659/1999 z 22. marca 1999, a na druhej strane žiadne právo tretích osôb nebolo dotknuté?
            
         
               2.
            
            
               Odporuje zákazu vykonania (navrhovaných opatrení) uvedenému v článku 88 ods. 3 ES uplatnenie ustanovenia vnútroštátneho zákona, ak sa opiera o novelu tohto zákona, o ktorej Komisia rozhodla, že je zlučiteľná so spoločným trhom, aj keď na jednej strane sa dotknuté opatrenie týka obdobia pred touto novelou a zmeny rozhodujúce pre vyhlásenie zlučiteľnosti tohto zákona so spoločným trhom neboli uplatniteľné na toto obdobie a na druhej strane žiadne právo tretích osôb nebolo dotknuté?